בני אהובה/הלכות אישות/ה/יב
הלכות אישות/ה/יב

החזיר לה חוב וכו'. כתב הבית שמואל סימן כ"ח ס"ק ט' וז"ל הב"ח הביא תשובת הרשב"א סימן קל"ז בחוב שלא הגיע זמן פרעון אפילו קיבלה בשתיקה מקודשת ועל כרחך כשאמר כנסי בחובך איירי ומ"מ כשאמר לה הרי את מקודשת ושתקה מקודשת כיון דלא הגיע עדיין זמן פרעון אבל לא נמצא כן בתשובת הרשב"א והט"ז השיג עליו עכ"ל הבית שמואל. ואם אמנם שלא נמצא כן בתשובת הרשב"א מ"מ בחידושי רשב"א לקידושין פרק קמא כתב להדיא וז"ל אבל היה חייב לתת לה ולא הגיע זמנה ואמר לה התקדשי לי במנה זו ושתקה מקודשת וכו' והרי הן הדברים הנאמרים בב"ח. איברא דהרשב"א קאי שם על אופן שאמר כנסי זה לפרעון ואחר כך חזר מדבריו ואמר לשם קידושין דפליג בזה הרשב"א על הרמב"ם דהרמב"ם סבירא ליה בהא אפילו לאחר זמן פרעון מקודשת באופן זה והרשב"א ס"ל דאינה מקודשת דיכולה לומר לא נפק"מ לי בחזרתך דעל דיבורך הראשון סמכתי וקבלתי בתורת פרעון רק אם הוא תוך זמן פרעון בזו ס"ל לרשב"א דחזרתו חזרה ואינה יכולה לומר אדיבורך הראשון סמכתי כיון דהוה תוך זמן פרעון ובאופן זה ודאי יש מקום לקידושין לחול דהא לדעת הרמב"ם אפילו לאחר זמן פרעון מקודשת וא"כ החולקים מודים תוך זמן פרעון דמקודשת משא"כ בנדון דאמר כנסי בחובך והרי את מקודשת בו דכו"ע מודין דאי שתקה דאינה מקודשת אפילו תוך זמן פרעון וברור הוא.